Steve McMahon

**Stephen Joseph McMahon**, best kjent som **Steve McMahon** var en av de tøffeste midtbanespillerne i sin generasjon. Han er mest kjent for sine meritter for Liverpool FC på slutten av 1980-tallet, tre seriemesterskap. 

## Klubbfotball
### [[Everton FC|Everton]]
McMahon ble signert av Liverpool-klubben Everton, og han spilte for de som tenåring. Han debuterte 16. august 1980, og fullførte sin første sesong med å bli valgt til beste spiller av supporterne. Han var imidlertid sulten på mere suksess enn Everton kunne gi han, og etter mere enn 100 kamper dro han videre.

### [[Aston Villa FC|Aston Villa]]
Han ble Aston Villa-spiller 20. mai 1983, etter å ha avvist en overgang til Liverpool FC. Han debuterte 27. august 1983. McMahon ble snart en sentral midtbane-spiller også på Villa, men suksessen som han var ute etter kom ikke, da Aston Villa ble bare nr 10 i serien i hans første sesong. Bare for å gjøre ting verre, ble hans forrige klubb Everton bedre plassert på 7.-plass. Sesongen etter ble like ille, med samme plassering, mens hans gamle klubb vant serien det året.

### [[Liverpool FC|Liverpool]]
McMahon returnerte tilbake til byen Liverpool, for en overgang på £350&nbsp;000 ble han den første signeringen som Liverpool FC sin nye manager Kenny Dalglish gjorde. Han var ment å fylle tomrommet etter Graeme Souness. McMahon debuterte 14. september 1985, og gjorde sitt første mål en uke senere mot sin gamle klubb Everton, og sørget for vinnermålet i 3-2-kampen.

Han spilte en viktig rolle i «The Double» som Liverpool vant den sesongen. Han vant også FA-cupen (fra innbytter-benken), der Liverpool slo hans gamle-klubb Everton FC. Sesongen etter, startet McMahon i Ligacup-finalen mot Arsenal. Han hadde en målgivende pasning til Ian Rush, men Merseyside-laget tapte finalen 2-1. Han hadde tidligere skåret fire mål i Liverpool sin 10-0-seier over Fulham FC i samme turnering.

Dalglish kjøpte inn nye spillere i sesongen etter: John Barnes, Peter Beardsley, John Aldridge og Ray Houghton. McMahon ble værende på laget, hans rykte som en av de beste «tøffingene» i fotball var etablert. Selv om hans taklinger ofte var kritisert av såvel fotballorganisasjoner, motspiller og manangere, men det var ingen tvil om hans fotball-egenskaper. 

McMahon skåret ofte, fra sin midtbane-posisjon, og Liverpool FC spilte noe av sin beste fotball og suste frem til seriemesterskap i 1988. Han skåret spektakulære mål, bl.a mot Manchester United og Everton FC. Da Liverpool kom til FA-cupfinalen, var McMahon en av to spillere (sammen med John Aldridge) som var med på den offisielle Liverpool-sangen, som forøvrig var skrevet og laget av lagkamerat Craig Johnston. Liverpool FC tapte overraskende finalen mot Wimbledon.

I 1989 spilte McMahon fast på Liverpool, da de igjen kjempet for en «Double» i serie og FA-cup. Som en av de lokale spillerne på laget, ble han dypt påvirket av Hillsborough-tragedien under FA-cup-semifinalen 15. april. Han og flere andre Liverpool-spillere deltok på en rekke begravelser i etterkant. Brian Clough kritiserte McMahon for sin spillestil i semifinalen, men mange skjønner scouser'en sin motivasjon for å spille Liverpool til finalen mot Everton FC. En passende finale i manges øyne, og McMahon ville bringe trofeet tilbake til Anfield som en dedikasjon til de 96 døde supporterne.

McMahon fikk også oppleve å tape seriemesterskapet til Arsenal i den siste kampen på Anfield i samme sesong.

McMahon spilte ofte da Liverpool ble seriemestere igjen i 1990, men var med å tape FA-cup-semifinalen mot Crystal Palace FC samme år, selv om han var en av målskårerne.

### [[Manchester City]]
McMahon debuterte for City julen 1991 i en 2-1 seier over Norwich City, og etablerte seg fort som en favoritt hos supporterne for sin tøffe spillestil. Han spilte i 87 kamper før han forlot klubben for å bli spillende manager for Swindon Town.

## Landslagsspill
I 1988 fikk også McMahon sin første av i alt 17 kamper for det engelske landslaget. Det hadde vært massive krav i media for at landslagssjef Bobby Robson skulle velge han, og 17. februar 1988 debuterte McMahon i en målløs bortekamp mot Israel.

McMahon ble også valgt ut i troppen som skulle spille verdensmesterskapet i 1990 i Italia. Han kom inn som innbytter i åpningskampen mot Irland, men en dårlig berøring av han ga Irland sjansen til å utligne, slik at kampen endte 1-1. McMahon startet så i kampen mot Egypt, som England vant, og han spilte også i den avgjørende kampen mot Belgia, men ble byttet ut, og spilte aldri mere i VM, der England tilslutt ble slått i semifinalen mot Tyskland.

## Trenerkarriere
### [[Swindon Town FC|Swindon Town]]
Da han ankom Swindown Town i desember 1994, hadde de nylig rykket ned og sloss for å unngå nok et nedrykk. Dette mislyktes de i, men McMahon klarte å rykke opp igjen på sesongen etter. Han forble i klubben frem til 1998.
### [[Blackpool FC|Blackpool]]
Hans neste jobb ble Blackpool. Han ankom et par måneder før de rykket ned til Division Three i 1999-2000-sesongen, men førte laget til opprykk via play-off sesongen etter og LDV Vans-trofeer i samme år.
### [[Perth Glory FC]]
Han ble signert tidlig i 2005 som manager for Perth Glory FC i Australia. Men det ble en kortvarig karriere der, da en kombinasjon av media-trykk, dårlige signeringer av spillere, dårlig form og en krangel med styret i klubbet, gjorte han at han sluttet i desember 2005.

## Meritter
### Som spiller
**[[Liverpool FC|Liverpool]]**
* Seriemester: 1985-86, 1987-88, 1989-90
* FA-cup-mester: 1985-86, 1988-89
* Charity Shield 1986-87, 1988-89, 1989-90, 1990-91

### Som manager
**[[Swindon Town FC]]**
* Vinner Football League Second Division (nivå 3): 1995-96

**[[Blackpool FC]]**
* Vinner av play-off Football League Third Division (nivå 4) : 2000-01
* LDV Vans Trophy: 2001-02, 2003-04

## Utenom fotball
McMahon har vært brukt som ekspertkommentator for BBC. Tidlig i februar 2006 signerte McMahon en kontrakt som ekspertkommentator for det Asia-baserte ESPN Star Sports, og han skal reforhandle sin kontrakt med tv-selskapet.

## Referanser


## Eksterne lenker
* 
* Liverpool sin egen hjemmeside om McMahon
* Profile at LFCHistory.net
* England biography (part 1) 1988-Oct '89 at sporting-heroes.net
* England biography (part 2) Nov 1989-90 at sporting-heroes.net
* England caps 1988-90 at sporting-heroes.net
* Everton seasonal record 1979/80-1982/83 at sporting-heroes.net
* Aston Villa seasonal records 1983/84-1985/86 at sporting-heroes.net
* Liverpool seasonal record (part 1) 1985/86-1987/88 at sporting-heroes.net
* Liverpool seasonal record (part 2) 1988/89-1991/92 at sporting-heroes.net
* Manchester City seasonal record 1991/92-1994/95 at sporting-heroes.net